Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 302/14/5506	Martin, 24.7.2014
EEČ : 2-40-343-2014

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 1 písmeno b Trestného zákona číslo 140/1961 Zbierky zákonov v znení zákona číslo 177/1993 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 16.12.1993 o 00:05 hod. v Martine na XXXXX doposiaľ nezisteným predmetom rozbil sklenenú výplň vchodových dverí predajne XXXXX, vošiel do priestorov predajne, odkiaľ odcudzil sirupy, syry, chlieb, ktoré si dal do vreciek odevu a pod pazuchy, pritom bol vyrušený hliadkou Obvodného oddelenia PZ v XXXXX, čím spôsobil XXXXX, nar. XXXXX, škodu odcudzením cca 33,19 Eur (1.000,-Sk) a poškodením 6,64 Eur (200,-Sk).

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením Obvodného oddelenia PZ XXXXX  pod XXXXX bolo začaté trestné stíhanie a súčasne oznámené obvinenie XXXXX, nar. XXXXX v Prahe, pre trestný čin krádeže podľa § 247 ods. 1 písm. b) Tr. zák., účinného do 30.09.1994, Tr. zák., ktorého sa mal dopustiť na tom skutkovom základe, ako je uvedené vo výrokovej časti tohto uznesenia.
Následne dňa 30.09.1996 uznesením podľa § 173 ods. 1 písm. c/ Tr. por., účinného do 13.10.1998 trestné stíhanie bolo prerušené, lebo obvinený XXXXX pre duševnú chorobu, ktorá nastala až po spáchaní činu, nebol schopný chápať zmysel trestného stíhania. Od 25.01.1994 obvinený XXXXX bol nepretržite hospitalizovaný v Psychiatrickej liečebni Sučany. Z dôvodu na progredujúce, liečbou neovplyvniteľné, chronické duševné ochorenie nebol schopný chápať zmysel trestného konania a nebolo možné s ním vykonať procesné úkony.

Po vydaní uznesenia o pokračovaní trestného stíhania vyšetrovateľom PZ pod sp. zn. XXXXX bol do spisu zabezpečený úmrtný list matričného úradu XXXXX, z ktorého je zrejmé, že obv. XXXXX zomrel dňa XXXXX 

Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por..
	
	Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel.

Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miroslava Tavelová
prokurátorka